system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre România literară.
assistant
România literară  este o revistă culturală și literară din România. A fost înființată în 1855, sub direcția lui Vasile Alecsandri și a apărut la Iași de la 1 ianuarie 1855 până la 3 decembrie 1855, când a fost suprimată. 

Actuala serie, începută în 1968, este editată de Uniunea Scriitorilor din România cu sprijinul Ministerului Culturii.

Seria actuală 
Seria nouă a apărut începând din 10 octombrie 1968, fiind o continuare a Gazetei literare, apărută în 1954, ca principala publicație a Uniunii Scriitorilor.

Redactori-șef au fost Geo Dumitrescu (1968-1970), Nicolae Breban (1970-1971), George Ivașcu (1971-1988). Între anii 1988-1989 a fost coordonator al revistei D. R. Popescu. Din anul 1990, directorul revistei este Nicolae Manolescu.

Dintre cei care semnează în prezent în România literară se numără nume precum Sorin Lavric, Ioana Pârvulescu, Mihai Zamfir, Daniel Cristea-Enache, Gheorghe Grigurcu, Ion Simuț, Rodica Zafiu, Nora Iuga, Șerban Foarță și Cristian Teodorescu. Criticul Alex Ștefănescu a fost colaborator de lungă durată, până și-a dat demisia pentru scoaterea de către Manolescu a unui text critic la adresa politicii culturale a guvernului Ponta.

Note

Legături externe 
 România literară — Pagina oficială de internet
 Nicolae Manolescu - Diavolul cenzurii era șchiop, 30 octombrie 2008, Oana-Maria Baltoc, Jurnalul Național

Fondări în 1855
Desființări în 1855
Fondări în 1968
Presa din Iași
Reviste literare din România